[Foto’s] Vroue, kinders uit bordeel geredDie mans wat op die perseel gevind is en ondervra word. Foto: Valke Kapt. Tlangelani Rikhotso, woordvoerder van die Valke, het gesê 26 vroue, insluitend verskeie kinders, is uit die bordeel gered. Volgens Rikhotso is hulle tussen 14 en 37 jaar oud. Die vroue is van provinsies van regoor die land afkomstig. Rikhotso het gesê 19 mans wat op die perseel gevind is, word tans ondervra. Een van die mans is glo ŉ Nigeriër. “Die Valke het ŉ wenk ontvang dat die perseel as ŉ bordeel bedryf word deur buitelanders. Niemand is nog in hegtenis geneem nie, maar ons is op soek na die beweerde meesterbrein.” Die vroue wat uit die bordeel gered is. Foto: Valke Volgens Rikhotso staan die departemente van maatskaplike ontwikkeling en binnelandse sake, die polisie en die Nasionale Vervolgingsgesag hulle by in die ondersoek. “Die departement van maatskaplike ontwikkeling sal seker maak die slagoffers kry die nodige mediese bystand en sielkundige hulp soos nodig.”